དེ་སྤོང་པ་
ལ་བུད་མེད་གླིང་གསེབ་ཏུ་མི་གཏོང་ཞིང༌། གལ་ཏེ་མཆོད་མཇལ་སོགས་ཡིན་ན་
དགོངས་པ་ཞུས་ཏེ། མཆོད་མཇལ་ཚར་མ་ཐག་ཏུ་དགོན་པའི་ཕྱི་རོལ་ཏུ་འགྲོ།
བུད་མེད་ཞག་ཏུ་དགོན་པར་མི་སྡོད། མདོ་རྩ་བ་ལས། ། ནད་པས་ཆང་ནི་རྩ་
མཆོག་གིས་ཀྱང་མི་བཏུང་ངོ༌། །དགེ་བསྙེན་ཡན་ཆད་ཀྱིས་ཀྱང་མི་བླུད་དོ། །ཞེས་
དང༌། དེའི་རྒྱ་ཆེར་འགྲེལ་ལས། སྟོན་པའི་རྗེས་འབྲང་ཁྱིམ་པ་ཡན་ཆད་ཀྱིས།
ཆང་རྩེའི་རྩེ་མོ་ཉུག་པ་ཙམ་ཡང་མི་བཏུང་ངོ་། །གཞན་ལ་ཡང་མི་བླུད། ནད་གསོ་
པའི་ཆེད་དུའང་གནང་བ་མེད་པར་ཤེས་བྱེད་དང་བཅས་ཏེ་གསུངས་ཤིང་། དམ་
པ་རྣམས་ཀྱིས་སྨད་པ་དང་། རབ་བྱུང་ཆང་བཏུང་པ་བསྟན་པ་འཇིག་པའི་སྒོ་
ཆེན་པོར་གསུངས་པས། ཡུལ་དགོན་གང་དུ་ཆང་བཏུང་མི་ཆོག གླིང་གསེབ་ཏུ་
ཆང་མི་འཁྱེར། ནང་མཆོད་སོགས་ཀྱི་ཆེད་དུ་ལེན་དགོས་པ་བྱུང་ན་གནང་བ་མ་
ཞུས་པར་ལེན་མི་ཆོག སུམ་བརྒྱ་བར། ཉེས་བྱས་ལྕགས་ཀྱི་གོང་བུའི་ཟས་རྣམས་
ཟ། །འོད་ལྡན་ལས། རྣམས་ཞེས་མང་པོ་སྨོས་པ་ནི། ཁམ་རེ་རེ་ལ་ཉེས་བྱས་ཡིན་
ནོ་ཞེས་འབྱུང་བ་ལྟར། ཉི་མ་ཕྱེད་ཡོལ་ནས། རྩམ་པ་དང་ཤ་ཐུད་སོགས་དུས་
རུང་གི་བཟའ་བ་དང་། རྒུན་འབྲུམ་དང་། སྟར་ཁ་དང་གྲོ་མ་སོགས་དུས་རུང་གི་
བཅའ་བ་དང་། ཞོ་དང་འོ་མ་དང་སྐྱོ་མའི་ཐུག་པ་སོགས་དུས་རུང་གི་ལྡག་པ་
དང་བ ཏུང་བ་གང་ཡང་རུང་བ་མིད་པ་རྣམས་ལ་ཁམ་རེ་རེ་ལ་དགེ་ཚུལ་ལ་ཉེས་་
278

དགེ་ལྡན་བཤད་སྒྲུབ་གླིང་གི་བཅའ་ཡིག་བླང་དོར་གསལ་བའི་མེ་ལོང་བཞུགས།
བྱས་རེ་བསྐྱེད་པར་གསུངས་ཤིང་། དགེ་སློང་ལ་ལྟུང་བྱེད་རེ་རེ་བསྐྱེད་པས། ཕྱི་
དྲོ་ཇ་ལ་རྩམ་པ་འདེབས་པ་སོགས་དུས་མ་ཡིན་པའི་ཁ་ཟས་ཇི་སྲིད་འཚོའི་བར་་་
དུ་སྤོང་ཞིང་། ཇི་སྲིད་འཚོའི་བར་དུ་སྤོང་མི་ནུས་པ་རྣམས་ལ་གསོ་སྦྱོང་ལྷན་
ཅིག་མི་བྱེད་པར་བཅད། མཁས་གྲུབ་རིན་པོ་ཆེའི། ངུར་སྨྲིག་ཆོས་གོས་ཟུང་དག་
གིས། །རབ་བྱུང་གིས་ནི་ལུས་མཛེས་ཀྱིས། །རབ་བྱུང་ཁྱིམ་པའི་རྟགས་འཆང་བ། །
བསྟན་པ་འཇིག་པའི་བརྟུལ་ཞུགས་ལགས། །བསླབ་གསུམ་བདུད་རྩིས་གང་བ་
ཡིས། །པདྨས་བསྟན་པའི་ཆུ་མཚོ་མཛེས། །ཁྲིམས་འཆལ་ངུར་སྨྲིག་གོས་འཆང་བ། །
བདུད་ཀྱིས་མཆོག་ཏུ་ཡིད་དགར་བགྱིད། །དེ་ལྟར་རྒྱལ་བའི་བསྟན་པ་དང་། །
བདུད་ཀྱི་གཉེན་གྱུར་གང་ལགས་པ། །རྗེས་སུ་བཟུང་དང་ཚར་བཅད་པས། །
འཕྲིན་ལས་ཐབས་མཁས་ལྡན་པར་མཛོད། །ཅེས་རབ་ཏུ་བྱུང་བས་ཁྱིམ་པའི་
རྟགས་འཆང་བ་བསྟན་པ་འཇིག་པའི་བརྟུལ་ཞུགས་སུ་གསུངས་ཤིང་། དེ་ཡང་
གྲང་བའི་རྒྱུ་མཚན་གྱིས་སྟོད་དུ་གོས་སྦུ་གུ་ཅན་གྱོན་རུང་ན། སྨད་དུ་ཡང་སྦུ་གུ་
གུ་
ཅན་ཅིའི་ཕྱིར་གྱོན་དུ་མི་རུང༌། དེ་རུང་ན་བཀྲེས་པའི་རྒྱུ་མཚན་གྱིས་ཕྱི་དྲོའི་ཁ་
ཟས་དང༌། སྐོམ་པའི་རྒྱུ་མཚན་གྱིས་ཆང་འཐུང་ཅིའི་ཕྱིར་མི་ཉན། དེ་ལྟར་ན་
མཐར་བསླབ་པ་ཐམས་ཅད་གཅིག་ཀྱང་མེད་པར་འགྱུར་རོ་ཞེས་གསུངས་པ་་་་་་་
བདེན་པར་སྣང་བས་སོ། །ཆོས་རྗེ་ས་པཎ་གྱིས། སྦུ་གུ་ཅན་དང་གོང་བ་ཅན། །རྟ་
ལ་ཞོན་པ་ལ་སོགས་པ། །ལག་ཉ་དང་ནི་ནུབ་ལྷག་ཉལ། །འདུལ་བའི་སྤྱོད་པ
ཡིན་པ། །བྱས་པ་ཀུན་ལ་གནོད་པ་ཡིས། །ཚུལ་བཞིན་ལེགས་པར་གཤེགས་པར་
བྱ། །དེ་དག་ལྟུང་བ་མེད་དོ་ཞེས། །སྨྲ་བ་བསྟན་ལ་གནོད་པ་ཡིན། །ཞེས་རབ་བྱུང་
གོས་སྟོད་སྨད་ཀྱི་སྦུ་གུ་ཅན་གྱོན་པ་བསྟན་པ་སྤྱི་ལ་གནོད་པར་གསུངས་པ་དང་།
དང་པོ་རབ་བྱུང་བྱེད་པའི་དུས་སུ་རབ་ཏུ་བྱུང་བའི་རྟགས་ལེན་ནོ། །ཁྱིམ་པའི་
རྟགས་སྤོང་ངོ་། །ཞེས་ཁས་བླངས་པ་ཡིན་པས། གོས་དཀར་པོ་དང་། ཡན་ལག་གི་
279

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
སྦུབ་ཅན་སོགས་མི་གྱོན། ཞྭ་མོ་ཟླ་གམ་གཟན་མེད་པར་ཚོགས་སུ་མི་འདུ། ལྷམ་
གྱོན་པ་དང་གདིང་བ་མེད་པར་ཚོགས་གདན་ལ་ལོངས་མི་སྤྱོད།
ལོངས་མི་སྤྱོད་གསུངས་ཀྱང་ཡུལ་དུས་ཀྱིས་དཀའ་བས། ཧ་ཅང་གྲང་བས ་ཉེན་
ཀོ་ལྤགས་ལ་
པའི་དུས་ཀོ་ལྤགས་གྱོན་ཀྱང་སྤུ་ཕྱིར་མི་མངོན་པར་བྱེད། དགེ་སློང་ཡིན་ན་ཆོས་
གོས་རྣམ་གསུམ་གདིང་བ་ལྷུང་བཟེད་ཆུ་ཚགས་ཏེ་རབ་བྱུང་གི་རྟགས་སྤྱོད་དྲུག
དགེ་ཚུལ་ལ་སྣམ་སྦྱར་མ་གཏོགས་པ་ལྔ་ཇི་སྲིད་འཚོའི་བར་དུ་བཅང་། བྱ་ངང་
བ་ཁྱུས་འཚོ་བ་བཞིན་དུ། རབ་བྱུང་ཡང་དགོན་པ་དང་གྲྭ་པ་སོགས་གང་ན་
ཁྲིམས་གྲོགས་མང་པོ་ཡོད་པའི་གནས་སུ་འདུག་པ་འདུལ་བ་ལས་ལན་གཅིག་མ་་
ཡིན་པར་གསུངས་ཤིང་། ཏིང་ངེ་འཛིན་རྒྱལ་བོ་ལས། དུང་དང་གསེར་དང་ནོར་
བུ་ནོར་མང་དང༌། །ཁྱིམ་དང་གཉེན་བཤེས་རྣམས་སྤངས་རབ་བྱུང་སྟེ། །སངས་
རྒྱས་བསྟན་པ་འདི་ལ་རབ་བྱུང་ནས། །སྡིག་པའི་ལས་རྣམས་ཤིན་ཏུ་སྦྱོང་བར་
བྱེད། །ནོར་དང་འབྲུ་ལ་སྙིང་པོར་འདུ་ཤེས་ཤིང༌། །བཞོན་དང་བ་ལང་ཤིང་རྟ་
རྣམས་ལ་ཆགས། །གང་ལ་བསླབ་པའི་ནན་ཏན་མེད་པ་རྣམས། །དེ་དག་གིས་
ཀྱང་ཅི་ཕྱིར་མགོ་བོ་བྲེག །ཅེས་གསུངས་པ་ལྟར་རྒྱུན་ཆགས་སུ་དགོན་པར་སྡོད་
དགོས། གལ་ཏེ་གལ་ཆེ་ངོས་དགོངས་པ་ཞུས་ཏེ་དོན་གཅོད་ལ་ཕྱིན་པ་ཡོད་ན་
ཆོས་ཐོག་ལ་འབྱོར་ཐུབ་པ་བྱེད། གླིང་གསེབ་ཏུ་རྒྱང་འབོད་མི་བྱེད། ཁལ་དང་རྟ་
སོགས་ཞོན་ནས་སྐོར་ལམ་ནང་དུ་མི་འགྲོ། མི་ཚན་དང་ཁང་ཚན་བསྒྲིགས་པ་
འདི་འཆད་ཉན་ལ་ཕན་རྒྱུ་མེད་པས་གནོད་པར་འདུག་པས་མི་ཚན་དང་ཁང་
ཚན་མི་བསྒྲིགས། དེའི་ཚབ་ཏུ་འཛིན་གྲྭ་དེར་གཏོགས་པ་རྣམས་ལ་ཆོས་ལྡན་གྱི་
གྲོགས་དགོས་པ་བྱེད། ཆོས་ཐོག་ནམ་ཚུགས་ལ་གྲྭ་པ་ཐམས་ཅད་འཚོགས་དགོས་
ཤིང་། ནད་པ་སོགས་རྐྱེན་མི་ཐེག་པ་ཡོད་ན་བླ་མ་དགེ་བསྐོས་ལ་དགོངས་པ་ཞུ།
ཉིན་རེར་ཆོས་ཐུན་གསུམ་རེ་རྣམས་མ་ཆགས་པར་བྱེད་ཅིང༌། སོང་བ་ཙམ་གྱིས་
280

དགེ་ལྡན་བཤད་སྒྲུབ་གླིང་གི་བཅའ་ཡིག་བླང་་དོར་གསལ
བའི་མེ་ལོང་བཞུགས།
གསལ་དོར་མི་ཆོག་པར་རྩི་བཞག་གང་གནང་བརྩོན་འགྲུས་བསྐྱེད་ནས་བློ་འཛིན་བྱེད་
དགོས། སྐྱོར་དཔོན་གྱིས་ཀྱང་འཛིན་གྲྭ་རྣམས་ཟིན་མ་ཚར་བར་དུ་སྐྱོར་དགོས།
བསྡུས་གྲྭ་པ་རྣམས་ཀྱིས་ཆོས་གྲྭའི་རྩི་བཞག་གང་གནང་ཐམས་ཅད་འཛིན་དགོས་
བློ་རབ་ཏུ་གྱུར་པ་རྣམས་ཀྱིས་དེའི་སྟེང་དུ་ཚད་མ་སྡེ་བདུན་རྩ་འགྲེལ།
ཤིང་།
རྣམ་འགྲེལ་ཐར་ལམ་གསལ་བྱེད། སྤྱི་དོན་རིག་རྒྱན་སྡེ་བདུན་ཡིད་ཀྱི་མུན་སེལ་
སོགས་ལ་ལྟ་རྟོག་བྱེད་དགོས། ཕར་ཕྱིན་པ་རྣམས་ཀྱིས་ཐལ་འཕྲེང་གི་རྩི་བཞག་
གང་གནང་དང༌། མངོན་རྟོགས་རྒྱན། ཟུར་བཀོལ་བཞི་དང༌། དོན་བདུན་ཅུ་
རྣམས་འཛིན་དགོས་ཤིང་། དེའི་སྟེང་ནས་བློ་རབ་ཏུ་གྱུར་པ་རྣམས་ཀྱིས་འགྲེལ་
་དོན་གསལ། རྣམ་བཤད་སྙིང་པོ་རྒྱན། ལེགས་བཤད་གསེར་འཕྲེང་། ལེགས་
བཤད་སྙིང་པོ། ཕར་ཕྱིན་རྒྱས་པ། སྤྱི་དོན། བརྒྱད་སྟོང་འགྲེལ་ཆེན་སོགས་ལ་ལྟ་
རྟོག་མཛད་དགོས། དབུ་མ་པ་རྣམས་ཀྱིས་དབུ་མའི་ཐལ་འཕྲེང་གི་རྩི་བཞག་
དང་། འཇུག་པ་རྣམས་ཚང་མས་འཛིན་ཞིང་། དེའི་སྟེང་དུ་ཟུར་བཀོལ། ཆུ་
འབབ། བདག་འགོག ཐལ་བཟློག ཚད་འགོག་རྣམས་འཛིན་དགོས། འཇུག་པའི་
རྣམ་བཤད་དགོངས་པ་རབ་གསལ། འཇུག་པ་རང་འགྲེལ། སྟོང་ཐུན་སྐལ་བཟང་
མིག་འབྱེད་སོགས་ལ་བལྟ་རྟོགས་མཛད་དགོས། འདུལ་བ་པ་རྣམས་ཀྱིས་འདུལ་
བའི་ཐལ་ཕྲེང་གང་གནང་དང༌། དེའི་སྟེང་དུ་དུས་ཚིགས། གསོ་སྦྱོང་། དབྱར་
གནས། དགག་དབྱེ་སོགས་གཞི་བཅུ་བདུན་རྣམས་ཟུར་བཀོལ་བྱས་ནས་འཛིན་
དགོས་ཤིང་། མདོ་རྩ་བ། མེ་ཏོག་ཕྲེང་རྒྱུད། འདུལ་བ་རྒྱ་ཆེར་འགྲེལ། བམ་པོ་ལྔ་
བཅུ་པ་སོགས་ལ་ལྟ་རྟོག་མཛད་དགོས། མཛོད་པ་པ་རྣམས་ཀྱིས་མཛོད་ཀྱི་ཐལ་
ཕྲེང་གང་གནང་དང་། གནས་དྲུག་པ་བདུན་པ་བརྒྱད་པ་རྣམས་ཟུར་བཀོལ་བྱེད།
མཛོད་རྩ་བ་ཚང་མས་འཛིན་དགོས་ཤིང་། དེའི་སྟེང་དུ་མཛོད་ཊཱིཀ་ཐར་ལམ་
གསལ་བྱེད། མཛོད་རང་འགྲེལ། རྒྱལ་སྲས་མ། གང་སྤེལ་སོགས་ལ་ལྟ་རྟོག་མཛད་
281

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
དགོས། ཚོགས་ལ་ཞྭ་མོ་རྩེ་ཞྭའི་རྣམ་པ་ཅན་ཤ་སྟག་ལ་གདོང་རལ་བ། ཧ་ཅང་
རྙིང་བ་ཞྭ་སྒྲོ་མེད་པ་མི་གྱོན། ཟླ་གམ་རྡོ་རྗེ་གོང་ཅོན་མེད་པ་རྐེད་པ་མ་བཅད་པ་
གྱོན་མི་ཆོག ཆོས་ཐོག་
ག་གང་ཡིན་ལ་དགེ་ཚུལ་སློང་ཐམས་ཅད་ཀྱིས་གདིང་བ་
ཚོགས་ལ་རྒྱག་དགོས། ལྷམ་ཕུད་ཆབ་ལེན་བྱེད་དགོས་ཤིང་། ཚོགས་བརྡ་བཏང་
ནས་རིམ་གྱིས་ཚོགས་ནས་སྒོ་བརྡ་རྒྱབ་པ་དང་མཉམ་ཚོགས་བྱེད། སྒོ་རྒྱབ་ཚར་
ནས་ནང་དུ་ཡོང་མི་ཆོག
ང་དུ་འཚོགས་པའི་དུས་སུ་སྦྲང་མ་ཚང་ལ་འཇུག་པ་
ལྟ་བུ། གྲོལ་བའི་ཚེ་ན་དམིགས་བརྩེ་མ་འདོན་བཞིན་རལ་གྲི་ཤུབས་ནས་འདོན་
པ་ལྟ་བུ། ཚོགས་སུ་བཞུགས་པའི་སྐབས་སུ་དབུ་ལོ་ཡག་གི་སྙེ་མ་ལྟ་བུར་བཞུགས་
དགོས། ཚོགས་སུ་ལོང་གཏམ་མི་བྱེད། རྩིག་པ་དང་ཀ་བ་ལ་མི་བསྙེས། གདོང་
གྲྭལ་པ་རྣམས་མཁས་གྲྭལ། མཆོད་གྲྭལ་གཡས་པ་རྣམས་སྐད་གྲྭལ། གྲྭ་པ་མང་
མང་བསླབ་གྲྭལ་ཁོ་ན་བྱེད། དབུ་མཛད་ཀྱིས་གདངས་འདུར་གང་བསྐུལ་ཀྱང་
ཐམས་ཅད་ཀྱིས་འདོན་དགོས། གུང་ཚིགས་ཚོགས་ལ་མངོན་རྟོགས་རྒྱན་དང་
འཇུག་པའི་བསྐུལ་མཚམས་རེ་དང༌། ཞོགས་ཁར་ཛམ་བྷ་ལའི་ཆུ་སྦྱིན་མ་ཆད་པ་
བྱེད་དགོས། ཚོགས་ཐེབས་རེའམ་ཉིན་ལྟར་དྲུག་ཅུ་པ་ཆགས་མེད་བྱེད་དགོས།
ཟླ་ཆོས་བཞིའི་མཇུག་དུས་བཟང་རེ་དགོས་པས་དེ་ལ་སྐྱབས་འགྲོ་ནས།
སྤྱན་
འདྲེན་ཁྲུས་གསོལ་དང་། བསྟན་འབར་མའི་བར་སྒོ་མང་ལྟར་འདོན་དགོས།
འདིར་མདོ་སྔགས་ཟུང་འབྲེལ་གྱི་གྲྭ་ཚང་ཡིན་པས་བསྐང་གསོ་སོགས་ཀྱི་
གདངས་འདུར་དབྱངས་གསུམ་ཐམས་ཅད་གང་ཚུགས་པའི་ཕྱག་ལེན་ལྟར་ལས་་
རང་བཟོ་བྱས་མི་ཆོག དགོངས་པ་ཞུ་བའི་སྐོར་ལ། ཞག་གི་སྐོར་ལ་བླ་བྲང་གཉིས་
དང་། ཉིན་སྐོར་དགེ་བསྐོས་གཉིས་ལ་ཞུ་དགོས། དགོངས་པ་མ་ཞུས་པར་ཆོས་
ཐུན་གཅིག་ལའང་མ་ཡོང་བར་བསྡད་མི་ཆོག འགྱེད་ལ་བླ་བྲང་ཆེ་བ་ལ་སྐུ་སྐལ་
བཅུ། བླ་མ་ལས་ཐོག་པ་ལ་སྐལ་བརྒྱད་རེ། དགེ་བསྐོས་ལ་སྐལ་གསུམ་རེ། གཉེར་
282

དགེ་ལྡན་བཤད་སྒྲུབ་གླིང་གི་བཅའ་ཡིག་བླང་དོར་གསལ་བའི་མེ་ལོང་བཞུགས།
བ་གཉིས་ལ་སྐལ་གསུམ་རེ། དབུ་མཛད་ལ་གཉིས་སྐལ། ཇ་མ་ཆབ་རིལ་གཉིས་ལ
སྐལ་འཕར། དུང་པ་གཉིས་ལ་སྐལ་འཕར་གཅིག བླ་བྲང་ཆེ་བའི་དབོན་པོ་ལ་
སྐལ་གཅིག བསྐང་གསོ་པ་གཉིས་ལ་སྐལ་གཉིས། ནང་ཟན་རྣམས་ལ་སྐལ་བརྒྱད།
བླ་མ་ལས་ཐོག་པའི་གྲྭ་པ་རྣམས་ལ་སྐལ་ལྔ། འོན་པོ་ལ་སྐལ་གཅིག ཕོག་ལ་སྐར་
མ་ལྔ་ཡན་ཚད་རེ་བ་དགོས་ཤིང་། བླ་བྲང་ཆེ་བ་ལ་སྐལ་གཅིག་ནས་བཟུང་
ཐམས་ཅད་ལ་ངོས་སྐལ་མ་གཏོགས་འཕར་མ་མེད། མང་ཇ་ལ་སྙན་དར་གཅིག
མཉམ་བཞག་བདུན། ཕྱག་མཛོད་མདོ་ཕུག་གཉིས་ལ་འཇོག་པ་རབ་རྟ་ནོར། མ་
མཐའ་ཁ་དར་རེ་མ་ཆད་པ་བྱེད་དགོས། ཆད་ལས་སྐོར་ནི། ལག་འདྲེས་པའི་
འཐབ་མོ་བྱེད་པ་དང་། མ་བྱིན་ལེན་ཆེ་ཆུང་གང་བྱས་པ་དང་། བུད་མེད་དང་
ལྷན་ཅིག་ཏུ་ཁྲིམས་གྲོགས་མེད་པར་ཞག་ཏུ་ཉལ་བ་སོགས་གནས་དབྱུང་བྱེད་་
པར་བཅད། དེ་ལ་རྒྱབ་བྱེད་མཁན་སྣང་ན་དངུལ་སྲང་ལྔ་བཅུའི་འབའ་དང་
གནས་དབྱུང་བྱེད་པར་བཅད། ཕྱོགས་གཞན་ནས་གནས་དབྱུང་གི་རྒྱུ་གསུམ་
བྱུང་བ་དང་། བླ་མ་དགེ་བསྐོས་ཀྱི་ཁྲིམས་ཚུལ་བཞིན་དུ་བྱས་པ་མི་འཁུར་བ་
རྣམས་གྲྭལ་འདིར་མི་བསྟེན་པར་བཅད། ཁ་འཐབ་བྱེད་པ་བྱུང་ན་ཚོགས་སུ་ཆུ་
ཟོམ་གསུམ་སྐྱེལ་བ་དང་། དགེ་འདུན་ཚོགས་པའི་དབུས་སུ་བརྒྱ་ཕྱག་དང་མང་
ཇ་བཅད། ལས་སྣེ་རྣམས་ལ་ཁ་འཐབ་བྱེད་མཁན་བྱུང་ན་ཉེས་པ་ཆེ་ཆུང་ལ་ལྟོས་
ཏེ་མང་ཇ་ལ་སོགས་པའི་ཆད་པ་བསྒྲུབ་དགོས། དགེ་བསྐོས
དགེ་བསྐོས་ལ་ལག་ལེན་བྱེད་
མཁན་བྱུང་ན་གནས་དབྱུང་བྱེད་པར་བཅད། ཁ་ལེན་བྱེད་མཁན་བྱུང་ན་ཆད་པ་
བབ་འབྲེལ་དང༌། མ་ཁུར་ན་གནས་དབྱུང་བྱེད་པར་བཅད། མདོར་ན་གོང་
གསལ་གྱི་བཅའ་ཁྲིམས་ལ་འགལ་བ་བྱུང་བ་རྣམས་དང༌། དགོན་པའི་ནང་གི་གྲྭ་
བའི་ཡོ་བྱད་གང་རྙེད་སྦས་ཁུང་བཅས་པ་རྣམས་ཚ་རྟིང་མའི་ཇ་རྒྱབ་ཏུ་མདོ་
སྒྲུབ་ཀྱིས་མཚམས་གཅོད་རྒྱུན་དུ་བྱེད་བཞིན་པ་དེ་ཕོག་ཡོང་བས་ཐུགས་ལ་ཞོག
283

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
མས་སུ་བཅའ་བ་འདི་ཡང་བསྟན་པ་རིན་པོ་ཆེའི་རྩ་བ་ཚུགས་པའི་ཐབས་སུ་
བགྱིས་པ་ཡིན་པས་བླང་དོར་ཚུལ་བཞིན་དུ་བྱེད་པ་ལ་སྡོམ་བརྩོན་དགེ་ཚུལ་སློང་
འདུལ་བ་འཛིན་པ་རྣམས་དང༌། བསྟན་པའི་སྦྱིན་བདག་མཛོད་དགེའི་ཕྱོགས་ཁ་
བཞིའི་བླ་དཔོན་རྣམས་དང༌། གཞི་ན་བཞུགས་པ་དང་། བྱེས་ནས་འབྱོན་པ་
རྣམས་ཀྱིས་ཁུར་ལེན་རྒྱ་ཆེན་པོ་མཛད་ནས། གྲྭ་ས་འདིའི་བསྟན་པའི་གཞུང་སྲོང་
བ་ལ་བརྩོན་པར་བྱེད་དགོས་སོ། །
འགྲོ་བའི་སྡུག་བསྔལ་སྨན་གཅིག་པུ། །
བདེ་བ་ཐམས་ཅད་འབྱུང་བའི་གནས། །
བསྟན་པ་རྙེད་དང་བཀུར་སྟི་དང་། །
བཅས་ཏེ་ཡུན་རིང་གནས་གྱུར་ཅིག །
གཙུག་ལག་ཁང་རྣམས་ཀློག་པ་དང་།
ཁ་ཏོན་གྱིས་རྒྱས་ལེགས་གནས་ཤོག །
རྟག་ཏུ་དགེ་འདུན་མཐུན་པ་དང་། །
དགེ་འདུན་དོན་ཡང་འགྲུབ་པར་ཤོག །
བསླབ་པ་ནོད་པའི་དགེ་སློང་དག །
དབེན་པ་དག་ཀྱང་ཐོབ་པར་ཤོག །
གཡེང་བ་ཐམས་ཅད་སྤངས་ནས་ནི། །
སེམས་ནི་ལས་རུང་བསྒོམ་གྱུར་ཅིག །
ཅེས་ཞྭ་སེར་ཅོད་པཎ་འཛིན་པའི་འདུས་སྡེ་ཆེན་པོ་དགེ་ལྡན་བཤད་སྒྲུབ་གླིང་གི་བཅའ་ཡིག་བླང་
དོར་གསལ་བའི་མེ་ལོང་འདི་ཡང་། སྐྱབས་མགོན༧ཁྲི་ཆེན་རྒྱལ་མཚན་སེངྒེ་དཔལ་བཟང་པོས་མཛད་པ་ལ།
༧ཁྱབ་བདག་འཁོར་ལོའི་མགོན་པོ་སུ་མ་ཏི་དྷྭ་ཛ་སིདྷས་ཚིག་ཟུར་སོགས་བཅོས་ཏེ་བཀོད་པ་གསུང་འབུམ་་.
གྱི་གྲས་སུ་བཞག་པའོ། ། ། །
284

དགའ་ལྡན་རྣམ་རྒྱལ་གླིང་གི་བཅའ་ཁྲིམས་འདུལ་གཞུང་དགོངས་རྒྱན་སོགས་བཞུགས།